PATVIRTINTA

Viešosios įstaigos Elektrėnų

savivaldybės sveikatos centro

2024 m. liepos 3 d. direktoriaus įsakymu

Nr. (1.2) V-30

**VIEŠOSIOS ĮSTAIGOS ELEKTRĖNŲ SAVIVALDYBĖS SVEIKATOS CENTRO KORUPCIJOS PREVENCIJOS 2024–2025 METŲ PROGRAMA**

**I SKYRIUS**

**BENDROSIOS NUOSTATOS**

1. Viešosios įstaigos Elektrėnų savivaldybės sveikatos centro (toliau- Įstaiga) korupcijos prevencijos 2024–2025 metų programos (toliau – Programa) paskirtis – užtikrinti ilgalaikę, veiksmingą, kryptingą ir efektyvią korupcijos prevenciją Įstaigoje 2024–2025 m. laikotarpiu, sukurti teisines, administracines, finansines prielaidas ir sąlygas skaidriai, kokybiškai sveikatos priežiūrai užtikrinti.

2. Programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos specialiųjų tyrimų tarnybos (toliau – STT), Lietuvos Respublikos valstybės kontrolės atliktų analizių ir auditų pateiktomis išvadomis ir rekomendacijomis, Ekonominio bendradarbiavimo ir plėtros organizacijos rekomendacijomis, Transparency International Lietuvos skyriaus pasiūlymais, sociologinių tyrimų rezultatais, pateiktais Lietuvos Respublikos sveikatos apsaugos ministro 2023 m. liepos 17 d. įsakyme Nr. V-813 „Dėl Šakinio korupcijos prevencijos sveikatos priežiūros sistemoje 2023–2025 metų veiksmų plano patvirtinimo“, apima svarbiausias korupcijos prevencijos nuostatas Įstaigoje. Programa orientuota į korupcijos rizikos veiksnių mažinimą ir šalinimą, taip pat korupcijos rizikos veiksnių valdymą.

3. Programoje vartojamos sąvokos:

3.1. **Korupcija** – bet koks valstybės tarnautojo ar jam prilyginto asmens elgesys, neatitinkantis jam suteiktų įgaliojimų ar nustatytų elgesio standartų, ar tokio elgesio skatinimas siekiant naudos sau ar kitiems asmenims ir taip kenkiant asmenų ir valstybės interesams.

3.2. **Korupcijos prevencija** – korupcijos priežasčių, sąlygų atskleidimas ir šalinimas sudarant bei įgyvendinant atitinkamų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

3.3. **Korupcijos rizikos veiksniai** – priežastys, sąlygos, įvykiai ir aplinkybės, dėl kurių gali būti padarytas korupcinio pobūdžio teisės pažeidimas.

3.4. **Korupcinio pobūdžio teisės pažeidimas** – valstybės tarnautojo ar jam prilyginto asmens administracinis, darbo drausmės ar tarnybinis nusižengimas, padarytas tiesiogiai ar netiesiogiai siekiant arba reikalaujant turtinės ar kitokios asmeninės naudos (dovanos, pažado, privilegijos) sau ar kitam asmeniui, taip pat ją priimant, kai tai daroma piktnaudžiaujant tarnybine padėtimi, viršijant įgaliojimus, neatliekant pareigų, pažeidžiant viešuosius interesus, taip pat korupcinio pobūdžio nusikalstama veika.

 3.5. **Korupcinio pobūdžio nusikalstama veika** – kyšininkavimas, prekyba poveikiu, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

3.3. **Valstybės tarnautojui prilyginamas asmuo** –asmuo, kuris dirba arba kitais įstatyme numatytais pagrindais eina pareigas viešajame arba privačiajame juridiniame asmenyje ar kitoje organizacijoje arba verčiasi profesine veikla ir turi atitinkamus administracinius įgaliojimus, arba turi teisę veikti šio juridinio asmens ar kitos organizacijos vardu, arba teikia viešąsias paslaugas, taip pat arbitras arba prisiekusysis.

3.4. Kitos Programoje vartojamos sąvokos atitinka Lietuvos Respublikos korupcijos prevencijos įstatyme ir kituose įstatymuose apibrėžtas sąvokas.

4. Programa įgyvendinama pagal Programos priede pateiktą Šakinio korupcijos prevencijos sveikatos priežiūros sistemoje 2024 – 2025 metų VšĮ Elektrėnų savivaldybės sveikatos centro veiksmų plano įgyvendinimo 2024 – 2025 metų priemonių planą

**ii SKYRIUS**

 **KORUPCIJOS SVEIKATOS SISTEMOJE BEI įSTAIGOJE SITUACIJOS IR PRIELAIDŲ ANALIZĖ**

5. Esamos situacijos įvertinimui sveikatos priežiūros sistemoje buvo apžvelgiami sociologinių tyrimų duomenys bei faktiniai duomenys apie padarytas korupcinio pobūdžio nusikalstamas veikas. Korupcijai sveikatos priežiūros sistemoje įvertinti pasitelkiami sociologiniai vertinimo būdai.

6. „Transparency International“ (toliau – TI) Korupcijos suvokimo indeksas (toliau – KSI) yra vienas garsiausių pasaulyje korupcijos suvokimo tyrimų, parodantis, kaip įvairioms pasaulio valstybėms pavyksta kontroliuoti korupciją. Esama padėtis įvertinama nuo 0 iki 100, kurioje 0 reiškia labai korumpuotą, o 100 – visiškai nekorumpuotą valstybę. 2022 m. TI KSI tyrime Lietuvai skirti 62 balai ir 33 vieta 180 šalių sąraše. Lietuva pakilo viena vieta aukščiau ir užima 12 vietą tarp Europos Sąjungos (ES) valstybių.

7. Pasaulinis korupcijos barometras (angl. Global Corruption Barometer) – tai vienintelis pasaulinio masto tyrimas apie požiūrį į korupciją ir korupcijos patirtį. Pasaulinį korupcijos barometrą pagal visuomenės nuomonės apklausas sudaro tarptautinė nevyriausybinė organizacija TI. Tyrimo „Specialus Eurobarometras Nr. 502: korupcija“ duomenimis, didžiausia gyventojų dalis susiduria su kyšininkavimu būtent sveikatos priežiūros įstaigose, tačiau neteisėti atsiskaitymai šiose įstaigose dažnai susiję ne su medicinos personalo tiesioginiu kyšio reikalavimu, bet su pačių respondentų nuostata, kad reikia papildomai atsiskaityti už suteiktas paslaugas.

8. TI tyrimo „Pasaulinis korupcijos barometras, 2021“ duomenimis1, pagal bendrą kyšininkavimo mastą Europos Sąjungoje Lietuva nusileidžia tik Rumunijai ir Bulgarijai. Vengrijoje ir Lietuvoje bendrai kyšį ligoninių ar klinikų, teismų, policijos, mokyklų, socialines paslaugas teikiančioms ar dokumentus išduodančioms įstaigoms prisipažįsta davę 17 proc. gyventojų, o Europos Sąjungos vidurkis – 7 proc. Remiantis STT duomenimis, smulkiosios korupcijos asmens sveikatos priežiūros įstaigose paplitimas yra pagrindinis rodiklis, lemiantis prastus Lietuvos rezultatus pagal bendrą kyšininkavimo gaunant viešąsias paslaugas rodiklį. Apie 19 proc.. Lietuvos gyventojų prisipažįsta, kad per pastaruosius metus sprendė savo sveikatos problemas duodamas kyšį. Latvijoje kyšius sveikatos priežiūros įstaigose prisipažįsta davę 10 proc., o Estijoje – tik 2 proc. gyventojų.

9. Nuo 2001 m. STT inicijuoja visuomenės apklausas – „Lietuvos korupcijos žemėlapis“, kurių tikslas – įvertinti Lietuvos gyventojų, verslininkų ir valstybės tarnautojų požiūrį į korupciją ir nustatyti Lietuvos visuomenės antikorupcinį potencialą. 2020–2022 m. tyrimų „Lietuvos korupcijos žemėlapis“ duomenimis2, sveikatos apsaugos sektorius išlieka sritimi, kurioje gyventojai dažniausiai susiduria su kyšio prievartavimo ir davimo rizika, taip pat pastaraisiais metais pastebėtas korupcinės patirties didėjimas. Respondentų nuomone, labiausiai korumpuotos institucijos yra gydymo įstaigos (sveikatos apsauga). Respondentų nuomone, dažnai įtaką siekiama daryti farmacijos ir sveikatos apsaugos sektoriuose (valstybės tarnautojų tikslinės grupės nuomone, farmacijos – 70 proc. (2021 m. – 71 proc., 2020 m. – 63 proc.), sveikatos apsaugos – 63 proc. (2021 m. – 62 proc., 2020 m. – 53 proc.); įmonių vadovų tikslinės grupės teigimu, – farmacijos sektoriuje – 62 proc. (2021 m. – 63 proc., 2020 m. – 57 proc.), sveikatos apsaugos – 50 proc. (2021 m. – 57 proc., 2020 m. – 53 proc.)). Respondentų manymu, dažniausiai tai daro registruoti lobistai (valstybės tarnautojų tikslinėje grupėje – 56 proc. (2021 m. – 56 proc., 2020 m. – 53 proc.), įmonių vadovų – 72 proc. (2021 m. – 59 proc., 2020 m. – 52 proc.)), asociacijos (valstybės tarnautojų tikslinėje grupėje – 42 proc. (2021 m. – 49 proc., 2020 m. – 52 proc.), įmonių vadovų – 42 proc. (2021 m. – 37 proc., 2020 m. – 33 proc.)) ir įmonės (valstybės tarnautojų tikslinėje grupėje – 47 proc. (2021 m. – 46 proc., 2020 m. – 46 proc.), įmonių vadovų – 27 proc. (2021 m. – 29 proc., 2020 m. – 35 proc.)). Tyrimo „Lietuvos korupcijos žemėlapis 2022/2023“ duomenimis, visuomenė sveikatos priežiūros įstaigas vertina kaip tokias, kuriose korupcija paplitusi labiausiai (atsakydami į atvirą klausimą sveikatos priežiūros įstaigas / sveikatos apsaugą taip įvardijo 52 proc. gyventojų (pirmoji vieta) (2021 m. – 49 proc. 2020 m. – 51 proc.), 36 proc. įmonių vadovų (pirmoji vieta) (2021 m. – 36 proc., 2020 m. – 31 proc.) ir 53 proc. valstybės tarnautojų (pirmoji vieta) (2021 m. – 49 proc., 2020 m. – 47 proc.). Iš sveikatos priežiūros sistemos įstaigų korumpuočiausiomis laikomos respublikinės ligoninės / klinikos. Net 33 proc. gyventojų, 26 proc. įmonių vadovų ir 35 proc. valstybės tarnautojų teigia, kad šios gydymo įstaigos yra labai korumpuotos. Miestų ir rajonų ligonines labai korumpuotomis laiko 31 proc. gyventojų, 21 proc. įmonės vadovų ir 38 proc. valstybės tarnautojų, poliklinikas – 15 proc. gyventojų, 13 proc. įmonės vadovų ir 25 proc. valstybės tarnautojų.3

10. Remiantis aukščiau išdėstyta informacija, sveikatos priežiūros sistema tendencingai išlieka viena iš labiausiai korumpuotų viešojo sektoriaus sričių. Korupcijai plisti galimai padeda pacientų mąstymas, kad neoficialūs mokėjimai pagerins paslaugų kokybę arba paskatins gydytoją elgtis su jais geriau. Iš to, galima daryti prielaidą, kad pacientams trūksta informacijos skatinančios kovoti su korupcija, o visuomenės tolerancija korupcijai daro didelę įtaką jos plėtrai. Korupcijos reiškiniai sveikatos priežiūros sistemoje yra vieni iš pavojingiausių socialinių reiškinių, iškreipiantys4 socialinį teisingumą, didinantys šešėlinę ekonomiką. Bet kokia korupcinė veikla daro ne tik turtinę, bet ir neturtinę žalą, nes pažeidžiami visų šalies gyventojų lygiateisiškumo ir teisingumo principai, atsiranda nepasitikėjimas ir nusivylimas tiek visuomene, tiek pačia valstybe, nors visa šalies asmens sveikatos priežiūros sistema, vaistai, medicinos priemonės, prevencinės sveikatos programos finansuojami PSDF lėšomis.

11. Nepaisant tyrimų vertinimo gerėjimo tendencijos, būtina imtis efektyvių priemonių siekiant mažinti korupcijos atvejus asmens sveikatos priežiūros srityje diegiant veiksmingą šios sistemos antikorupcijos politiką.

**III SKYRIUS**

**PROGRAMOS TIKSLAS, UŽDAVINIAI**

12. Programos tikslas – išaiškinti ir šalinti korupcijos Įstaigoje prielaidas, užtikrinti skaidresnę ir veiksmingesnę įstaigos bei jos darbuotojų veiklą.

13. Programos uždavinys – galimų korupcijos priežasčių, sąlygų atskleidimas ir šalinimas, įgyvendinant korupcijos prevencijos programos įgyvendinimo priemonių planą, siekiant, kad visos lėšos, skiriamos Įstaigai, būtų naudojamos pagal paskirtį ir racionaliai kokybiškoms sveikatos priežiūros paslaugoms teikti, pacientų teisėms ir laisvėms užtikrinti, taip pat poveikis įstaigos darbuotojams, siekiant atgrasinti nuo galimų korupcinio pobūdžio nusikalstamų veikų ar kitų teisės pažeidimų.

14. Korupcijos prevencijos tikslui ir uždaviniui pasiekti numatoma:

14.1. vykdyti nuolatinę kryptingą korupcijos prevencijos politiką, užtikrinti veiksmingą numatytų ilgalaikės korupcijos prevencijos programos įgyvendinimo priemonių įvykdymą;

14.2. nustatyti veiklos sritis įstaigoje, kuriose galima korupcinė veika, bei sąlygas jai atsirasti ir plisti, nustačius tokius požymius, šalinti galimas priežastis;

14.3. skatinti darbuotojų nepakantumą korupcijos apraiškoms ir įtraukti į korupcijos prevenciją Įstaigos pacientus;

14.4. ugdyti antikorupcinę kultūrą gydymo Įstaigoje;

14.5. didinti viešumą ir atvirumą teikiant viešąsias ir administracines paslaugas ir priimant sprendimus;

14.6. didinti Įstaigos veiklos viešumą ir atvirumą, Įstaigos veiklos procedūrų skaidrumą ir aiškumą;

14.7. didinti visuomenės švietimą ir informavimą apie Programos įgyvendinimą, taip pat vykdyti Įstaigos darbuotojų mokymus;

14.8. informacija apie asmenis, siekiančius eiti pareigas atitinkamose pareigose, tikrinama teisės aktų nustatyta tvarka, siekiant, kad įstaigoje dirbtų tik nepriekaištingos reputacijos asmenys ;

14.9. Įstaigos internetiniame puslapyje, Įstaigos patalpose, visuomenės informavimo priemonėse skelbti informaciją apie Įstaigos veiklą, įstaigoje taikomas korupcijos prevencijos priemones, siekiant kuo didesnio veiklos viešumo ir skaidrumo

**IV PROGRAMOS ĮGYVENDINIMAS**

15. Korupcijos prevencijos politiką nustato ir jos įgyvendinimą koordinuoja Įstaigos direktorius.

16. Programos įgyvendinimą kontroliuoja, programos stebėseną bei vertinimą vykdo Įstaigos direktoriaus įsakymu paskirtas asmuo, atsakingas už korupcijai atsparios aplinkos kūrimą. Kiekvienais metais iki metų galo, atsižvelgiant į ataskaitiniais metais pasikeitusį išorės bei vidaus teisinį reguliavimą, kitas reikšmingas įstaigos vidaus administravimo aplinkybes bei veiksnius, turinčius ar galinčius turėti įtakos Programos įgyvendinimui, atliekamas Programos kasmetinis vertinimas, surašant vertinimo ataskaitą, kuri įteikiama įstaigos direktoriui.

17. Programos uždaviniai vertinami pagal priemonių plane nustatytus laukiamo rezultato vertinimo kriterijus. Atsižvelgiant į veiksnius, galinčius turėti įtakos Veiksmų plano priede numatytų priemonių vykdymui, atsakingieji vykdytojai turi teisę teikti įstaigos direktoriui ar asmeniui, atsakingam už korupcijai atsparios aplinkos kūrimą, pasiūlymus dėl vykdomų priemonių, numatytų Programos priede, koregavimo ar pakeitimo efektyvesnėmis priemonėmis, skirtas korupcijos rizikai sumažinti.

18. Visa informacija, susijusi su Programos įgyvendinimu ir vertinimu, skelbiama Įstaigos interneto svetainėje.

**V SKYRIUS**

**BAIGIAMOSIOS NUOSTATOS**

19. Esant poreikiui, programai vykdyti lėšos gali būti skiriamos iš Įstaigos biudžeto.

20. Programa atnaujinama pasikeitus atitinkamiems teisės aktams, įvykus kitoms reikšmingoms aplinkybėms ar pakeitimus inicijavus Steigėjui, Įstaigos direktoriui ir/ar asmeniui, atsakingam už korupcijai atsparios aplinkos kūrimą

21. Asmenys, nesilaikantys šioje Programoje nustatytų reikalavimų, atsako pagal galiojančius Lietuvos Respublikos teisės aktus.

1 Prieiga internete: https://www.transparency.org/en/gcb/eu/european-union-2021

2 Prieiga internete: https://www.stt.lt/analitine-antikorupcine-zvalgyba/lietuvos-korupcijos-zemelapis/7437

3 Lietuvos Respublikos sveikatos apsaugos ministro 2023 m. liepos 17 d. įsakyme Nr. V-813 „Dėl Šakinio korupcijos prevencijos sveikatos priežiūros sistemoje 2023–2025 metų

veiksmų plano patvirtinimo“

4 Prieiga internete https://www.stt.lt/analitine-antikorupcine-zvalgyba/lietuvos-korupcijos-zemelapis/7437

VŠĮ ELEKTRĖNŲ SAVIVALDYBĖS SVEIKATOS CENTRO 2024-2025 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Priemonė** | **Vykdytojai** | **Įvykdymo terminas** | **Vertinimo kriterijai** |  |  |
| 1. |  Interneto svetainėje ir informaciniuose stenduose skelbti VšĮ Elektrėnų savivaldybės sveikatos sveikatos centro (toliau – Elektrėnų SSC ) vertybes. | Informacijos kabineto darbuotojai | Nuolat | Interneto svetainėje,informaciniuose stenduose skelbiamos įstaigos vertybės |  |  |
| 2. | Vykdyti viešųjų ir privačių interesų derinimo laikymosi stebėseną,vadovaujantis Įstatymo irVyriausiosios tarnybinės etikos komisijos (toliau – VTEK) rekomendacijų dėl Lietuvos Respublikos viešųjų ir privačių interesų derinimo įstatymo laikymosi kontrolės ir priežiūros, patvirtintų 2021 m.lapkričio 24 d. VTEK sprendimu Nr. KS-332 „Dėl rekomendacijų dėlLietuvos Respublikos viešųjų ir privačių interesų derinimo įstatymo laikymosi kontrolės ir priežiūros patvirtinimo“ nuostatomis. | Direktorius | Nuolat | Privačius interesus deklaruoja 100 proc. privačius interesus deklaruoti privalančių įstaigos darbuotojų |  |  |
| 3. | Vykdyti registraciją ambulatorinėms asmens sveikatos priežiūros paslaugoms gauti per Išankstinę pacientų registracijos informacinę sistemą (toliau– IPR IS) pilna apimtimi. | Gydytojai, slaugytojai,Informacijos kabineto darbuotojai  | Nuolat | Registracijų pirminio lygio ambulatorinėms asmens sveikatos priežiūros paslaugoms gauti, atliekamų per IPR IS procentinis dydis: > 70 proc.  |  |  |
| 4. | Organizuoti anoniminę įstaigos darbuotojų apklausą, siekiant įvertinti įstaigos darbuotojų požiūrį į galimą korupcijos paplitimą įstaigoje, su apibendrintais apklausos rezultatais supažindinti įstaigos darbuotojus.  | Asmuo, atsakingas už korupcijai atsparios aplinkos kūrimą | Vieną kartą per metus | Apklausta ne mažiau kaip 50 proc. įstaigos darbuotojų, su apklausos rezultatais supažindinti įstaigos darbuotojai.  |  |  |
| 5. | Organizuoti anoniminę pacientų apklausą, siekiant įvertinti pacientų požiūrį į galimą korupcijos paplitimą įstaigoje, apibendrintus apklausos rezultatus viešinti Elektrėnų SSC interneto svetainėje. | Asmuo, atsakingas už korupcijai atsparios aplinkos kūrimą | Vieną kartą permetus | Apklausta ne mažiau kaip 100 pacientų per metus |
| 6. | Interneto svetainėje skelbti aktualią, nuasmenintą informaciją apie nustatytus korupcijos atvejus įstaigoje. | Asmuo, atsakingas už korupcijai atsparios aplinkos kūrimą | Nuolat | Interneto svetainėje skelbiama visa aktuali, nuasmeninta informacija apie nustatytus korupcijos atvejus įstaigoje. |
| 7. | Stiprinti darbuotojų sąmoningumą, užtikrinant pranešėjų apsaugą, tikslu keisti institucinį požiūrį į pranešėjus,šalinti neigiamą požiūrį ir nuostatas dėl pranešimų teikimo apie neteisėtą ar nesąžiningą elgesį. Skatinti darbuotojus suprasti pranešėjų apsaugosmechanizmo esmę ir jo veikimą. | Asmuo, atsakingas už korupcijai atsparios aplinkos kūrimą | Ne rečiau kaip vieną kartą per metus | Didesnis korupciją netoleruojančių Elektrėnų SSC darbuotojų skaičius (lyginant kartą per metus atliekamos darbuotojų apklausos duomenis)  |
| 8. | Kalendoriniams metams pasibaigus apibendrinti darbuotojų etikos taisyklių taikymo rezultatus dėl darbuotojų etikos taisyklių pažeidimo, etikos taisyklių nuostatų laikymosi kontrolės etikos komisijos posėdžiuose priimtų sprendimų ir tai paviešinti įstaigos interneto puslapyje.  | Medicinos etikos komisijos pirmininkas | Vieną kartą per metus | Kalendoriniams metams pasibaigus sekančių metų pirmą mėnesį internet svatainėje paviešinta nuasmeninta praėjusių kalendorinių metų ataskaita apie įstaigoje veikainčios etikos komisijos darbą.  |
| 9. | Pildyti informaciją apie pacientams suteiktas mokamas paslaugas025/a-LK „Asmensambulatorinio gydymo statistinė kortelė | Sveikatos priežiūros specialistai | Nuolat | 100 proc. informacijos pildymas statistinėse formose apie pacientams suteiktas mokamas paslaugas |
| 10. | Taikyti įstaigos paramos gavimo irteikimo apskaitos ir viešinimo sistemą pagal SAM nustatytą tvarką, patvirtintą Lietuvos Respublikos sveikatos apsaugos ministro 2022 m. liepos 25 d. įsakymu Nr. V-1270 „Dėlrekomendacijų dėl asmens sveikatos priežiūros įstaigų paramos gavimo irteikimo apskaitos ir viešinimo sistemos taikymo“ | Vyriausiasi s finansinink as | Nuolat | Taikoma įstaigos paramos gavimo ir teikimo apskaitos ir viešinimo sistema, kurios nustatytos formos viešinamos įstaigos interneto svetainėje ir atliekama informacijos analizė.  |
| 11. | Periodiškai organizuoti mokymus darbuotojams, padedant formuoti korupcijai atsparią aplinką ir siekiant stiprinti darbuotojų antikorupcines kompetencijas.  | Direktorius | Ne mažiau nei treji mokymai per metus | Mokymus savarankiškai išklausiusių Lietuvos Respublikos specialiųjų tyrimų tarnybos mokymų platformoje, adresu <https://emokymai.stt.lt/> darbuotojų skaičius, pagrindžiamas įgytu sertifikatu: ne mažiau nei 10 proc. visų darbuotojų vienuose mokymuose. |
| 12. | Užtikrinti Lietuvos Respublikos sveikatos apsaugos ministro 2008 m.birželio 28 d. įsakymo Nr. V-363 „Dėl siuntimų asmens sveikatos priežiūros paslaugoms gauti išdavimo, įforminimo ir atsakymų pateikimo tvarkos aprašo patvirtinimo“ 14 punkto nuostatųlaikymąsi, jog siunčiantis specialistas pacientui rekomenduotų bent 3 gydymo įstaigas, kuriose teikiamos atitinkamos asmens sveikatos priežiūros paslaugos, tokiu būdu sudarant sąlygas gautigreičiau jam reikalingas paslaugas | Gydytojai, bendrosios praktikos slaugytojai | Nuolat | Specialistų, kurie siunčiant pacientą sveikatos priežiūros paslaugoms gauti, rekomenduotų tris gydymo įstaigas, kuriose pacientas greičiau galėtų gauti jam reikalingas paslaugas, skaičius: 100 proc.  |
| 13. | VšĮ Elektrėnų SSC internetinėje svetainėje skelbti einamųjų metų viešųjų pirkimų planą | Viešųjų pirkimų specialistas | Einamųjų metų I ketvirtį | Interneto svetainėje paskelbtas viešųjų pirkimų planas |
| 14. | Vykdyti pacientų, apklausas, tikslu įvertinti pacientų pasitenkinimoteikiamomis paslaugomis lygį, | Vidaus medicininio audito vadovas | Vieną kartą per metus | Apklausti ne mažiau nei 600 pacientų.  |  |
| 14. | VšĮ Elektrėnų SSC interneto svetainėje ir informaciniuose stenduose visuose įstaigos padaliniuose skelbimas:1. informacija apie atsakomybę už korupcinio pobūdžio teisės pažeidimus
2. Informacija, kur VšĮ Elektrėnų savivaldybės sveikatos centro pacientas gali kreiptis susidūrus su korupcinio pobūdžio veika.
3. informacija apie VšĮ Elektrėnų savivaldybės sveikatos centro pasitikėjimo telefoną (nurodomas telefono numeris)
4. informacija apie SAM „pasitikėjimo telefoną“ (+370 800 66004)
5. Informacija apie Specialiųjų tyrimų tarnybos (toliau – STT) „karštosios linijos“ telefoną (+370 5 266 3333)
6. Informacija apie SAM el. paštą (korupcija@sam.lt )
7. Informacija apie STT el. paštą (pranešk@stt.lt ) skelbimas
8. Asmens sveikatos priežiūros įstaigų darbuotojų, susidūrusių su galimai korupcinio pobūdžio nusikalstama veika, elgesio taisyklės, patvirtintos sveikatos apsaugos ministro 2014 m. liepos 7 d. įsakymu Nr. V-773 „Dėl Asmens sveikatos priežiūros įstaigų darbuotojų, susidūrusių su galima korupcinio pobūdžio nusikalstama veika, elgesio taisyklių patvirtinimo“
9. ASPĮ vadovo kreipimasis raštu į pacientus, kad įstaigoje netoleruojami neoficialūs mokėjimai
10. parengtų antikorupcinių klipų demonstravimas ( internet svetainėje ir monitoriuose)
11. informaciją apie pacientų teises ir pareigas

12) aktualių tyrimų, kuriuos turi teisę paskirti šeimos gydytojas, sąrašas | Informacijos kabineto darbuotojai | Nuolat | Patalpinta informacija VšĮ Elektrėnų SSC interneto svetainėje ir visų įstaigos padalinių informaciniuose stenduose. |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_